Smiltyninis laibenis

Smiltyninis laibenis (Alyssum gmelinii) – bastutinių (Brassicaceae) šeimos augalų rūšis. Kartais laikoma kalninio laibenio (A. montanum) porūšiu.Alyssum gmelinii Jord. & Fourr., 1968 Jord. & Fourr., Schoch CL, et al. NCBI Taxonomy: a comprehensive update on curation, resources and tools. Database (Oxford). 2020.

Augalas daugiametis, 10–25 cm aukščio. Stiebas beveik status, pilkšvažalis, su plaukeliais. Lapai atvirkščiai kiaušiniški, susmaugti. Žiedynas geltonas, vainiklapiai 5–6 mm ilgio. Žydi balandį–gegužę. Vaisius – ovali ankštarėlė.Доброчаева Д. Н., Котов М. И., Прокудин Ю. Н., и др. Определитель высших растений Украины. – К. : Наук. думка, 1987. – С. 119.


Smiltyninis laibenis auga Pietų, Vidurio Europoje, Rusijoje, Ukrainoje. Auga smėlynuose, sausuose šiluose, sausuose šlaituose, smėlingose pievose.Rima Vitkauskienė. Varėnos rajono saugomi botaniniai objektai ir juose augančių augalų rūšių, įrašytų į Lietuvos raudonąją knygą, analizė. VPU GMF: 2006. Mėgsta kalkingą dirvą.

Smiltyninis laibenis Lietuvoje retas, įtrauktas į Raudonąją knygą. Randamas Dzūkijoje (Ūlos kraštovaizdžio draustinyje) ir Pajūryje.

 Šaltiniai 

Kategorija:Bastutiniai